สกู๊ป : ตลาดข้าวครบวงจร ยกระดับชาวนาไทย
สกู๊ป : ตลาดข้าวครบวงจร ยกระดับชาวนาไทย

รัฐบาล เตรียมรับมือฤดูการปลูกข้าวที่กำลังจะมาถึง ด้วยนโยบายตลาดข้าวแบบครบวงจร เพื่อสนับสนุนการปลูกข้าวทั้งระบบให้มีคุณภาพมากขึ้น 

ข้าวถือเป็นพืชเศรษฐกิจที่ทำรายได้ให้กับประเทศ และยังเป็นแหล่งอาหารชั้นดีภายในประเทศ รวมถึงการส่งออกไปขายยังต่างประเทศ ด้วยความอุดมสมบูรณ์ของธรรมชาติทำให้ประเทศไทยเคยเป็นประเทศมหาอำนาจในการส่งออกข้าวอันดับ 1 หลายปีซ้อนของโลก แต่สถานการณ์ และปัจจัยด้านการผลิตที่มีผลผลิตออกมาเป็นจำนวนมาก ส่งผลให้สถานการณ์ราคาข้าวของประเทศไม่สู้ดีนะ
นับจากนี้เพื่อให้ประเทศไทยกลับมาเป็นผู้ปลูกข้าวรายใหญ่อีกครั้ง รัฐบาลจึงได้เร่งผลักดันพร้อมกับส่งเสริมการปลูกและการค้าข้าวทุกมิติ ปฏิรูปการเกษตรหวังยกระดับให้เกิดประโยชน์กับเกษตรกร ในรูปแบบ ตลาดข้าวแบบครบวงจร เริ่มตั้งการผลิตข้าวในช่วงการเพาะปลูกที่กำลังจะมาถึง ซึ่งรัฐบาลเตรียมจะนำหลักโครงการเกษตรแปลงใหญ่มาพัฒนาประยุกต์ในการปลูกข้าว เพื่อเป็นการลดภาระและค่าใช้จ่ายต่างๆที่เกิด ให้เกษตรกรได้วางแผนการผลิตข้าวล่วงหน้าลดปัจจัยเสี่ยงต่าง ๆ ที่จะทำให้ผลผลิตไม่เป็นไปตามเป้าที่วางไว้ 
โดยการผลิตข้าวข้าวแบบครบวงจร จะประกอบไปด้วย 2 ส่วนด้วยนั้น ส่วนแรกคือ ภาครัฐเข้าไปส่งเสริมสนับสนุนงบประมานในการบริหารจัดการให้ปลูกข้าวที่มีสายพันธุ์ที่ดีมีคุณภาพเป็นที่ต้องการของตลาด เกษตรกรสามารถพึ่งพาตัวเองได้ และส่วนที่สองคือมุ่งเน้นการปลูกข้าวด้วยความพอดีไม่ปลูกข้าวด้วยความเสี่ยงที่อาจจะไม่ได้ผลผลิตตามเป้าหมาย 

ทั้งนี้ รัฐบาลได้เตรียมพร้อมรับมือ วางแผนช่วยรองรับความเสี่ยงที่อาจจะเกิดขึ้นจากการปลูกข้าว โดยคณะรัฐมนตรีได้มีมติส่งเสริมเพื่อช่วยเหลือชาวนาแบบครบวงจรด้วยงบประมาน 4,900 ล้านบาท พร้อมกับตั้ง 3 โครงการหลักเพื่อขับเคลื่อนนโยบายในครั้งนี้ คือ โครงการปลูกพืชอาหารสัตว์ทดแทนนาข้าว มีวัตถุประสงค์เพื่อปลูกพืชอาหารสัตว์ทดแทนการปลูกข้าวลดค่าใช้จ่ายในการเลี้ยงสัตว์  โครงการปลูกพืชหลากหลาย ฤดูนาปรัง ปี 2561 เพื่อลดรอบการทำนา โดยสนับสนุนการปลูกพืชทดแทนไร่ละ 2,000 บาท  และโครงการปลูกพืชปุ๋ยสด ฤดูนาปรัง ปี 2561เพื่อลดอุปทานข้าวเปลือก โดยการปลูกพืชปุ๋ยสดทดแทนในนาข้าว เพื่อเพิ่มประสิทธิภาพการปรับปรุงบำรุงดินและตัดวงจรศัตรูพืช

นโยบายเหล่านี้คือการสนับสนุนจากภาครัฐที่ต้องการปฏิรูปวงจรเกษตรแบบเดิมให้สอดรับกับสถานการณ์ปัจจุบัน ยกระดับคุณภาพชีวิตของชาวนาทุกคนทั่วประเทศให้มีความเข้มแข็ง สร้างความมั่นคง มั่งคั่ง และยังยืนอย่างแท้จริง 

หลุดพ้นจากกับดักปัญหาด้านปัจจัยการผลิต และราคาข้าวที่มีความผันผวน ด้วยนโยบายอย่างเป็นรูปธรรมผ่านรูปแบบตลาดข้าวครบวงจร และในอนาคตเชื่อว่าจะกลายเป็นโมเดลหลักในการพัฒนาเกษตรอื่นๆต่อยอดจากเดิม เพื่อเพิ่มประสิทธิภาพการทำเกษตรทั้งระบบแบบยกเครื่อง